Πάντα στο Κόκκινο

Το Πάντα στο Κόκκινο (πρωτότυπος αγγλικός τίτλος: Turning Red) είναι μια αμερικανική ταινία κινουμένων σχεδίων φαντασίας του 2022 σε υπολογιστή, παραγωγής Pixar Animation Studios και διανομής Walt Disney Studios Motion Pictures. Το σκηνοθέτησε η Ντόμι Σι στο μεγάλου μήκους σκηνοθετικό της ντεμπούτο, σε σενάριο Σι και Τζούλια Τσο, και παραγωγή της Λίντσεϊ Κόλινς. Πρωταγωνιστούν οι φωνές των Ροζαλί Σιάνγκ, Σάντρα Ο, Άβα Μορς, Hyein Park, Μαϊτρέγι Ραμακρίσναν, Όριον Λι, Γουάι Τσινγκ Χο, Τρίσταν Ακέρικ Τσεν και Τζέιμς Χονγκ.

Είναι η πρώτη ταινία της Pixar που σκηνοθετήθηκε αποκλειστικά από γυναίκα. Η Σι, που σκηνοθέτησε στο παρελθόν τη μικρού μήκους ταινία Bao (2018), ανέπτυξε την ταινία ως τις εμπειρίες της μεγαλώνοντας στο Τορόντο. Παρουσίασε τρεις ιδέες, συμπεριλαμβανομένου του Πάντα στο Κόκκινο, στην Pixar τον Οκτώβριο του 2017. Η ταινία ξεκίνησε να αναπτύσσεται τον Μάιο του 2018 όταν η Σι ανακοινώθηκε ως συγγραφέας και σκηνοθέτης μιας ταινίας μεγάλου μήκους. Αρκετοί εμψυχωτές της Pixar επισκέφτηκαν τοποθεσίες γύρω από τη Βόρεια Καλιφόρνια συγκεντρώνοντας έμπνευση και οπτικές αναφορές. Το σχέδιο και το animation εμπνεύστηκαν από έργα anime. Για να καταγράψουν αυτές τις επιρροές anime, προστέθηκαν χειροποίητα 2D κινούμενα εφέ πάνω στο 3D animation της Pixar. Η ανάπτυξη του Πάντα στο Κόκκινο διήρκεσε τέσσερα χρόνια, με προϋπολογισμό περίπου 175 εκατομμυρίων δολαρίων, και έγινε η ταχύτερη παραγωγή για ταινία της Pixar. Ο Λούντβιχ Γιόρανσον συνέθεσε τη μουσική παρτιτούρα της ταινίας για την πρώτη του ταινία κινουμένων σχεδίων με τους Μπίλι Άιλις και Φιννέας Ο'Κόνελ να ερμηνεύουν πρωτότυπα τραγούδια για την ταινία.

Ειδικές προβολές του Πάντα στο Κόκκινο πραγματοποιήθηκαν στο Λονδίνο στο Everyman Borough Yards στις 21 Φεβρουαρίου 2022 και στο Τορόντο στο TIFF Bell Lightbox στις 8 Μαρτίου. Έκανε πρεμιέρα στο El Capitan Theatre στο Λος Άντζελες την 1η Μαρτίου και στις 11 Μαρτίου κυκλοφόρησε στην υπηρεσία ροής Disney+ και σε περιορισμένους κινηματογράφους. Κυκλοφόρησε κινηματογραφικά στις περισσότερες χώρες χωρίς Disney+, με εισπράξεις άνω των 20 εκατομμυρίων δολαρίων, και έγινε μια κριτική επιτυχία. Η ταινία ήταν υποψήφια για την καλύτερη ταινία κινουμένων σχεδίων στα 80α Βραβεία Χρυσής Σφαίρας.

 Ηθοποιοί 
 Ροζαλί Σιάνγκ (Πέγκυ Μανωλά στη μεταγλώττιση) ως Μέιλιν "Μέι" Λι
 Σάντρα Ο (Βίκυ Νικολαΐδου στη μεταγλώττιση) ως Μινγκ Λι
 Άβα Μορς (Εριέττα Σαούγκου στη μεταγλώττιση) ως Μίριαμ
 Hyein Park (Λυδία Τζανουδάκη στη μεταγλώττιση) ως Άμπι
 Μαϊτρέγι Ραμακρίσναν (Μαρτίνα Δημοπούλου στη μεταγλώττιση) ως Πρίγια
 Όριον Λι (Χρήστος Πλαΐνης στη μεταγλώττιση) ως Τζιν Λι
 Γουάι Τσινγκ Χο (Βούλα Κώστα στη μεταγλώττιση) ως Γιαγιά
 Τρίσταν Ακέρικ Τσεν (Παναγιώτης Κλάδης στη μεταγλώττιση) ως Τάιλερ
 Τζέιμς Χονγκ (Χρήστος Συριώτης στη μεταγλώττιση) ως ο Κύριος Γκάο

Παραπομπές

Εξωτερικοί σύνδεσμοι


Κατηγορία:Ταινίες του 2022
Κατηγορία:Αμερικανικές 3D ταινίες
Κατηγορία:Αγγλόφωνες ταινίες
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Αμερικανικές εφηβικές ταινίες
Κατηγορία:Σκηνοθετικό ντεμπούτο σε ταινίες
Κατηγορία:Ταινίες παραγωγής Pixar
Κατηγορία:Ταινίες του Disney+
Κατηγορία:Ταινίες κινουμένων σχεδίων παραγωγής Walt Disney Pictures
Κατηγορία:Ταινίες με μουσική σύνθεση Λούντβιχ Γιόρανσον
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες IMAX
Κατηγορία:Ταινίες κινουμένων σχεδίων του 2022
Κατηγορία:Αμερικανικές ταινίες της δεκαετίας 2020